Tonin Shiroka

Tonin Shiroka (13 maj 1932 – 2006) ishte një shkrimtar, piktor dhe skenograf shqiptar, i njohur për kontributin e tij të rëndësishëm në letërsinë dhe artin për fëmijë. Ai u shqua si një nga figurat më të rëndësishme të kulturës shqiptare për fëmijë.

 Arsimi dhe karriera 
I lindur në Tiranë, Shqipëri, Shiroka ndoqi studimet e tij fillestare dhe të mesme në Liceun Artistik "Jordan Misja" në degën e pikturës. Talenti i tij për artin dhe letërsinë u shfaq që në moshë të re, duke botuar vjersha dhe përralla në revista letrare për fëmijë. Ai jo vetëm që shkruante, por edhe ilustronte me përkushtim veprat e tij.

Pas përfundimit të studimeve, ai punoi si skenograf në Teatrin e Kukullave në Tiranë, ku dha një kontribut të çmuar për vite me radhë, deri në daljen e tij në pension. Përveçse një skenografhttps://www.bksh.al/details/116951/ i talentuar, ai ishte një ilustrues i shquar i librave për fëmijë dhe bashkëpunoi me revista të ndryshme në këtë fushë.

 Veprat 
Në fushën e letërsisë për fëmijë, Tonin Shiroka ishte një autor i frytshëm, duke botuar mbi 40 pjesë për Teatrin e Kukullave. Ai gjithashtu krijoi shumë emisione dramatike për "Orën e Fëmijëve" në radio dhe televizion. Dashuria e tij për përrallën dhe skenën e fëmijëve pasqyrohet në të gjitha krijimet e tij.

Ndër librat e tij më të njohur për fëmijë janë:

 "Tre kecat dhe ujku" (përralla, 1964)https://www.bksh.al/details/116958/
 "Shokët besnikë" (përralla, 1965)
 "Kujdes, këndez" (përrallë në vargje, 1972)
 "Fëmijët e rrugicës sime" (roman, 1973)https://www.bksh.al/details/116948/
 "Këndej erdhën dhe këtej ikën" (roman, 1979)https://openlibrary.org/authors/OL991238A/Tonin_Shiroka/https://books.google.fr/books/about/K%C3%ABtej_erdh%C3%ABn_dhe_k%C3%ABtej_ik%C3%ABn.html?id=II1inQEACAAJ&redir_esc=y/
 "Burreci mëndjemadh" (përralla, 1982)https://www.bksh.al/details/116947/

Gjithashtu, ai botoi edhe metoda si:

 "Skena e vogël e kukullave"
 "Skenografia dhe kultura"
 "Kultura dhe jeta"
 "Ngjyros" (Sh. B. Uegen)
 "Përralla" 1, 2, 3 (Sh. B. Uegen, Tiranë 2009)

 Vdekja dhe trashëgimia 
Kontributi i Tonin Shirokës në artin dhe letërsinë shqiptare mbetet i paçmuar, veçanërisht në fushën e letërsisë dhe teatrit për fëmijë. Ai vdiq në Tiranë në vitin 2006, në moshën 74-vjeçare, duke lënë pas një trashëgimi të pasur për brezat e rinj të lexuesve dhe artistëve shqiptarë.
 Referime

Kategoria:Biografi shqiptare
Kategoria:Shkrimtarë shqiptarë
Kategoria:Piktorë shqiptarë
Kategoria:Skenografë shqiptarë
Kategoria:Lindje 1932
Kategoria:Vdekje 2006